Serviciile rețelelor de socializare Facebook și Instagram n-au fost funcționale marți după-amiază, în România. Ca o coincidență uluitoare, s-a întâmplat la puține minute după ce TAS a anunțat că Simona Halep a scăpat de suspendare, redusă de la 4 ani la 9 luni.
Majoritatea utilizatorilor au fost deconectați de pe conturile lor și, atunci când au vrut să se conecteze cu parola, aplicația spunea că aceasta este greșită.
Serviciile celor două rețele de socializare au început să își revină după mai puțin de o oră.
Statistic, în România sunt aproape 13 milioane de conturi pe rețeaua Facebook.
N-a funcționat nici rețeaua Instagram. Pe site-ul downdetector.com au fost raportate până la ora 17.45 peste 300.000 de utilizatori care au raportat probleme în ceea ce privește conectarea la cele două rețele sociale.